Μια μέρα πριν συμπληρωθούν τα έξι χρόνια από τη μέρα που ο χρυσαυγίτης Ρουπακιάς δολοφόνησε τον Παύλο Φύσσα (18 Σεπτεμβρίου 2013), πραγματοποιείται συναυλία μνήμης στον Πολυχώρο Λιπασμάτων Δραπετσώνας η συναυλία που έχει καθιερωθεί τα τελευταία έξι χρόνια στην μνήμη του Π. Φύσσα, το πλαίσιο των εκδηλώσεων που ξεκίνησαν από την προηγούμενη Παρασκευή.

Οι εκδηλώσεις στη μνήμη του Παύλου θα κορυφωθούν την Τετάρτη στην αντιφασιστική πορεία που θα ξεκινήσει από το μνημείο του στο Κερτασίνι με προορισμό τα γραφεία της Χρυσής Αυγής στον Πειραιά. Μια πορεία που στηρίζουν οι γονείς του Παύλου και τα τελευταία χρόνια και έχει αποδείξει τη δυναμική της με τη μαζική συμμετοχή χιλιάδων ανθρώπων.

Προ ημερών η οικογένεια του Π. Φύσσα κάλεσε τον κόσμο να ενημερωθεί και να συμμετάσχει στις εκδηλώσεις για τα έξι χρόνια από τη δολοφονία, τονίζοντας σε ανακοίνωση τους πως «οι φετινές μας δράσεις και εκδηλώσεις για τον Αντιφασιστικό Σεπτέμβρη, έναν Σεπτέμβρη που δεν στοχεύει απλά να τιμήσει την μνήμη του Παύλου, αλλά και να δώσει το σαφές μήνυμα ότι δεν θα επιτρέψουμε να χαθεί ξανά κανένας ελεύθερος άνθρωπος από χέρι ναζί».